cyanic-selkie/wikianc huggingface dataset:
Anton Nilson
Venäjän vallankumous
Stalinismin noustessa Anton Nilson muutti takaisin Ruotsiin 1929. Hän piti Josif Stalinia vallankumouksen ja työväenluokan petturina, joka oli tehnyt Neuvostoliitosta poliisivaltion. Nikita Hruštšovin valtaannousua 1953 Nilson piti positiivisena asiana.
Myöhempi elämä
Ruotsissa Nilson liittyi Socialistiska partiet -puolueeseen, mutta erosi siitä puolueen liu’uttua kohti kansallissosialismia jasiirtyi Vänstersocialisterna-puolueeseen. Myöhemmin hän liittyi sosialidemokraatteihin ja pysyi puolueessa lopun ikäänsä. Hän pysyi neuvostomyönteisenä vaikka arvostelikin järjestelmän autoritaarisuutta.
Nilsonin omaelämäkerta Från Amalthea till ryska revolutionen ilmestyi 1980. Nilson eli 101-vuotiaaksi.
What Have You Done
What Have You Done on alankomaalaisen sinfonista metallia/rockia soittavan Within Temptation -yhtyeen kappale heidän neljänneltä studioalbumiltaan The Heart of Everythingiltä. Kappale sisältää Life of Agony -yhtyeen laulajan Keith Caputon esittämiä sanoja ja se julkaistiin albumin ensimmäisenä singlenä alkuvuodesta 2007. Siitä tuli Within Temptationin ensimmäinen single, joka pääsi listoille Kanadassa ja Yhdysvalloissa. Kappaleesta julkaistiin uusi versio Yhdysvalloissa iTunesin kautta 26. kesäkuuta 2007. Kappaleeseen liittyvä musiikkivideo julkaistiin 24. heinäkuuta 2007.
Jääkiekko talviolympialaisissa 2006
thumb|right|Kanada–Saksa-ottelu Jääkiekko oli 2006 talviolympialaisten ohjelmassa Torinossa. Kisoissa järjestettiin sekä miesten että naisten turnaus. Miesten turnaukseen osallistui 12 joukkuetta ja naisten turnaukseen kahdeksan. Turnausjärjestelmää oli uudistettu. Joukkueet jaettiin kahteen lohkoon, jotka pelasivat yksinkertaisen sarjan. Miehillä lohkojen neljä parasta joukkuetta pääsi puolivälieriin. Naisilla puolestaan lohkojen kaksi parasta pääsi välieriin. Miesten turnauksessa ei pelattu sijoitusotteluja lainkaan. Naisilla ne pelattiin. Miesten turnaus pelattiin 15.–26. helmikuuta ja naisten 11.–20. helmikuuta 2006.
Miehet
Lohko A
Lohko B
Karsinnat
Miesten karsinnoissa pelattiin ensin esikarsinta ja sen jälkeen karsinnan lopputurnaus. Karsintojen kautta olympiaturnaukseen pääsivät Kazakstan, Latvia ja Sveitsi.
Naiset
Lohko A
Lohko B
Isoforoni
Isoforoni (C9H14O) on rengasrakenteinen α,β-tyydyttymättömiin ketoneihin kuuluva orgaaninen yhdiste. Yhdistettä käytetään muun muassa liuottimena ja muiden orgaanisten yhdisteiden synteesien lähtöaineena.
Valmistus ja käyttö
Isoforonia valmistetaan kondensoimalla asetoniä emäksisen katalyytin, esimerkiksi kaliumhydroksidin, läsnä ollessa noin 200 °C:n lämpötilassa. Reaktiossa välivaiheina muodostuu diasetonialkoholia ja mesityylioksidia. Mahdollisesti reaktioseokseen jäänyt reagoimaton asetoni ja sivutuotteet poistetaan ja hydrolysoidaan ja tuote puhdistetaan alipainetislauksella.
John Morra
John Morra (s. 1962) on yhdysvaltalainen, Mississippin osavaltiosta kotoisin oleva taidemaalari. Hän opettaa Grand Central Academy of Artissa. Tyypillinen Morran töiden aihe on asetelma, mutta hän tekee jonkin verran myös figuratiivisia aiheita. Hän maalaa käyttäen ainoastaan elävää mallia.
Buddy MacMaster
Hugh Alan ”Buddy” MacMaster CM, ONS (18. lokakuuta 1924 Timmins, Ontario – 20. elokuuta 2014 Cape Breton, Nova Scotia) oli kanadalainen viulisti. Hän saavutti kansainvälistä huomiota kansanmusiikin esittäjänä, ja vuodesta 2000 hän oli Order of Canadan jäsen.
MacMaster oli kotoisin Cape Bretonin saarelta Nova Scotian provinssista. Hänelle myönnettiin vuonna 1995 St. Francis Xavier Universityn ja vuonna 2006 Cape Breton Universityn kunniatohtorin arvo.
John Morra
Taiteilijakuva
Morra on johtava hahmo amerikkalaisessa realistisessa taiteessa. Hän pyrkii jatkamaan amerikkalaisen realistisen asetelmamaalauksen perinnettä ja esittämään hienovaraisesti aseteltuina normaaleja, arkipäivän esineitä kukka-asetelma-aiheiden sijaan. Hänen maalauksissaan esiintyy muun muassa tehosekoittimia, mehupuristimia ja öljypurkkeja.
Buddy MacMaster
MacMaster meni naimisiin Marie Beatonin kanssa vuonna 1968. Hän oli kansanviulisti Natalie MacMasterin setä.
John Morra
Taiteilijakuva
Morra on kertonut, että häntä inspiroivat vanhat mestarit kuten Vermeer, Chardin ja Corot. Hänen töidensä kauneus perustuu taitavaan kompositioon ja värisommittelun käyttöön, kontrasteihin yksinkertaisten pintojen välillä. Kaikkein suurin huomio on tietenkin keskittynyt valon kulkuun.
Seinäjoen ammattikorkeakoulun opiskelijakunta
Seinäjoen ammattikorkeakoulun opiskelijakunta SAMO on Seinäjoen ammattikorkeakoulussa vaikuttava lakisääteinen opiskelijakunta.
Toiminta perustuu opiskelijoiden edunvalvontaan sekä opiskelijatoiminnan järjestämiseen. SAMO:n päätehtävä on valvoa ja edistää jäsentensä etuja erityisesti koulutus- ja sosiaalipoliittisissa asioissa, kuten koulutuksen laatu, opiskelijan oikeusturva, toimeentulo, hyvinvointi ja asuminen. SAMO on päävastuussa Seinäjoen ammattikorkeakoulun tutortoiminnan järjestämisestä. Sen lisäksi SAMO järjestää tapahtumia ja yhteistä liikuntaa opiskelijoille. SAMO myös huolehtii SeAMK:n opiskelupaikkakuntien opiskelija-alennuksien sopimisesta.
Historia
SAMO on perustettu 10.9.1996, tavoitteena oli parantaa opiskelijoiden vaikutusmahdollisuuksia ammattikorkeakoulussa. Lisäksi haluttiin luoda Seinäjoen ammattikorkeakouluun yhteistä opiskelijatoimintaa ja -tapahtumia. Ensimmäinen puheenjohtaja vuonna 1996 oli Jyri Saranpää. Seinäjoen ammattikorkeakoulun opiskelijakunta SAMO aloitti toimintansa virallisesti lakimuutoksen jälkeen 1.6.2006.
Jäsenyys
Opiskelijakunnan jäsen saa valtakunnallisen opiskelijakortin ja jäseneksi liittyminen on vapaaehtoista. Jäseniä vuonna 2010 oli yli 2200. Jäseneksi voivat liittyä kaikki Seinäjoen ammattikorkeakoulussa opiskelevat opiskelijat, jäseniä opiskelijakunnalla on kaikilla ammattikorkeakoulun toimintapaikkakunnilla eli Seinäjoella, Ilmajoella, Jurvassa, Kauhajoella ja Ähtärissä. Jäseneksi liittyvä saa opiskelijakortin, joka oikeuttaa opiskelija-alennuksiin.
Organisaatio
Opiskelijakunta on valtakunnallisen etujärjestö Suomen Ammattikorkeakouluopiskelijakuntien Liitto - SAMOK ry:n sekä tämän kautta Opiskelijoiden liikuntaliiton jäsen.
Edustajisto
Opiskelijakunnan ylintä päätösvaltaa käyttää yleisillä vaaleilla valittu edustajisto. SAMOn edustajiston toimintakausi on yksi kalenterivuosi, jonka aikana se kokoontuu vähintään 4 kertaa. Seinäjoen ammattikorkeakoulussa edustajisto koostuu 20 edustajasta.
Edustajiston tehtävänä on valita käytännön toiminnasta vastaavan hallituksen puheenjohtaja ja hallituksen jäsenet. Edustajisto hyäksyy opiskelijakunnan valmisteleman toimintakertomuksen, tilinpäätöksen ja päättää tili- ja vastuuvapauden myöntämisestä hallitukselle ja muille tili- ja vastuuvelvollisille. Edustajiston tehtävänä on myös hyväksyä opiskelijakunnan talousarviot sekä tarvittavat ohjesäännöt ja muut tarpeelliseksi katsomansa säännökset.
Edustajisto valitsee opiskelijaedustajat Seinäjoen ammattikorkeakoulun hallitukseen ja sen asettamiin toimielimiin.
Hallitus
SAMOn hallitus koostuu puheenjohtajan lisäksi 5-10 jäsenestä.
Hallitus käyttää edustajiston sille antamaa hallinto- ja toimeenpanovaltaa. Hallituksen tehtävänä on johtaa opiskelijakunnan toimintaa lain, sääntöjen, ohjesääntöjen ja edustajiston päätösten mukaisesti.
Hallitus edustaa opiskelijakuntaa ja ylläpitää suhteita sidosryhmiin, sekä valmistelee edustajiston käsiteltäväksi tulevat asiat. Hallitus vastaa käytännössä myös jäsenmaksujen keräämisestä, varojen hankkimisesta sekä talouden hoidosta kirjanpidosta. Toiminnasta tiedottaminen ja jäsenluettelon ylläpitäminen kuuluvat myös hallituksen tehtäviin.
Tapahtumat
Opiskelijakunnan tärkein tehtävä on opiskelijoiden edunvalvonta, lisäksi SAMO järjestää opiskelijoille erilaisia tapahtumia ympäri vuoden. Lukuvuoden avajaiset kerää Lakeudenpuistoon kaikki Seinäjoen ammattikorkeakoulun uudet opiskelijat ja vappu on perinteisesti iso opiskelijatapahtuma jossa Seinäjoella pestään rautatieläisten patsas ja marssitaan isolla opiskelijajoukolla kaupungin läpi Lakeudenpuistoon. Suuri opiskelijatapahtuma on Triangeli-risteily joka järjestetään yhdessä opiskelijakunnat COPSA:n ja VAMOK:n kanssa. Risteilylle osallistuu vuosittain yli tuhat opiskelijaa.
Ruudi Toomsalu
Ruudi Toomsalu (vuoteen 1935 asti Rudolf Tomson; 2. huhtikuuta 1913 Tallinna Viron kuvernementti, Venäjän keisarikunta - 3. elokuuta 2002 Tallinna) oli virolainen 1930-luvun menestynein virolainen pikajuoksija ja pituushyppääjä ja uransa jälkeen urheilunopettaja.
Opiseklu Virossa ja Yhdysvalloissa
Ruudi Toomsalu valmistui ylioppilaaksi Jakob Westholmin lukiosta vuonna 1931. Sen jälkeen hän jatkoi Tarton yliopiston oikeustieteellisessä tiedekunnassa vuosina 1934-39. Sotavuosina Toomsalu asui Yhdysvalloissa; hän opiskeli vuosina 1939-1940 Iowan yliopistossa Yhdysvalloissa ja vuosina 1945-1946 New Yorkin yliopiston liikuntatieteellisessä tiedekunnassa. Sotien jälkeen hän palasi Neuvosto-Viroon ja opiskeli Tarton yliopistossa valmistuen liikunnanopettajaksi vuonna 1949.
Dietyyliaminoetanoli
Dietyyliaminoetanoli (C6H15NO) eli dietyylietanoliamiini on aminoalkoholeihin kuuluva orgaaninen yhdiste. Yhdistettä voidaan käyttää muun muassa korroosionestoaineena ja muiden yhdisteiden valmistamiseen.
Ruudi Toomsalu
1930-luvun virolainen pikajuoksun ja pituushypyn ykkönen
Toomsalu, silloin vielä Tomson, aloitti aktivisen urheilu-uransa vuonna 1929. Kaksi vuotta sen jälkeen hän liittyi Tallinnan Kaleviin. Hän oli Viron aikaisella urallaan vuosina 1933–1938 15-kertainen Viron mestari (kuusi kertaa 100 metrissä, viisi kertaa 200 m ja neljä kertaa pituushypyssä) sekä vuosina 1931–1938 seitsemän kertaa Viron mestari 4 x 100 metrillä Kalevin edustajana. Hän paransi Viron ennätyksiä vuosina 1933-1937 100 metrillä kaksi kertaa (10,9 - 10,7), 200 metrillä kuusi kertaa (22,9 - 21,9) ja 60 metrillä (7,0), 150 metrillä (16,2), 200 metrin aitajuoksussa (26,8) ja pituushypyssä (7.41).
Dietyyliaminoetanoli
Ominaisuudet, valmistus ja käyttö
Huoneenlämpötilassa dietyyliaminoetanoli on väritöntä nestettä. Yhdiste liukenee veteen ja liuos on heikosti emäksinen. Dietyyliaminoetanoli liukenee myös etanoliin, dietyylieetteriin ja asetoniin.
Ruudi Toomsalu
1930-luvun virolainen pikajuoksun ja pituushypyn ykkönen
Toomsalun kansainvälinen ura alkoi vuonna 1935 osallistumisella Budapestin ylioppilaskisoihin, joissa hän oli 100 metrillä loppukilpailun 6. ja pituushypyn 8. Seuraavan vuoden Berliinin olympialaisissa Toomsalu oli myös mukana ja eteni 2. alkueriin sijoittuen 3:ksi ajalla 11,0. Pituushypyssä hän ei selvittänyt karsintoja tuloksellaan 7,00. Vuonna 1937 hän voitti hopeaa pituushypyssä opiskelijoiden MM-kisoissa Pariisissa tuloksella 7,29 kilpailun voittajan ollessa Saksan Lutz Long. Vuoden 1938 EM-kisoissa Pariisissa hän sijoittui pituushypyssä 5:ksi tuloksella 7,24. Hän epäonnistui samoissa kisoissa 200 metrillä jääden alkuerässään 4:ksi.
Suomalaisille Toomsalu tuli tunnetuksi vuotuisten maaottelujen myötä. Toomsalu otti osaa vuosien 1936, 1937 ja 1938 maaotteluihin ja otti niissä voitot 100 ja 200 metrillä sekä pituushypyssä. Etenkin 100 metrin voitto vuoden 1937 Kuopion-maaottelussa nosti hänet urheilua seuraavien suomalaisten tietoisuuteen hänen juostuaan ajan 10,7. Maaotteluita Toomsalulle kertyi kaikkiaan 14 ennen siirtymistään opiskelemaan Yhdysvaltoihin kesällä 1939.
Dietyyliaminoetanoli
Ominaisuudet, valmistus ja käyttö
Tyypillisin valmistusmenetelmä on dietyyliamiinin ja etyleenioksidin reaktio. Toinen tapa on dietyyliamiinin ja 2-kloorietanolin reaktio.
Dietyyliaminoetanolia käytetään korroosionestoaineena ja emulsioiden stabiloimiseen. Yhdisteestä valmistetaan muun muassa puudutteita (prokaiini ja tetrakaiini), maatalouskemikaaleja, maaleja ja pinnoitteita.
Ruudi Toomsalu
Opiskelijana ja urheilijana Yhdysvalloissa sodan aikana
Yhdysvalloissa ollessaan hän teki parhaat tuloksensa 3-loikassa. Kesällä 1939 saavuttuaan New Yorkiin hän teki 3-loikkaennätyksensä 14,35. Opiskeluaikanaan hän saavutti NCAA:n mestaruuskisoissa vuonna 1941 pronssia tuloksella 13,93 ja vuonna 1942 hopeaa tuloksella 13,73.
Siviiliura ja tunnustukset
Ennen kuin hän muutti Yhdysvaltoihin opiskelemaan, hän työskenteli Tallinnan poliisissa ja Viron urheilun keskusliitossa. Sodan jälkeen 1950-luvula Toomsalu on työskennellyt opettajana ja valmentajana Tarton yliopistossa, Tallinnan nuorisourheilukoulussa ja Tallinnan ammattikorkeakoulussa.
Toomsalun tunnetuimpia oppilaita olivat Erich Veetõusme, Bruno Junk, Fred Kudu, Ervin Uuk, Aadu Krevald, Ülo Iter, Aavo Luigela, Eldur Annus, Lembit Kolk ja Ramon Lindal.
Toomsalu nousi suomalaisten tietoisuuteen presidentti Kekkosen tehtyä epävirallisen vierailun Neuvosto-Viroon maaliskuussa 1964. Vierailun aikana hän tapasi Mustamäen lähiövierailun yhteydessä Toomsalun ja vaihtoi muutaman sanan hänen kanssaan. Sen jälkeen Kekkonen ja Toomsalu vaihtoivat tervehdyksiään ja onnittelujaan vuosien varrella merkkipäivien yhteydessä.
Toomsalu kirjoitti useita urheilua ja historiaa käsitteleviä kirjoja. Hän oli vaikuttamassa Tallinnan urheilkupaikkarakentamiseen mm. stadionit, Kalevin Urheiluhalli ja monia muita liikuntapaikkoja.
Vuonna 1965 hänelle myönnettiin Neuvosto-Viron ansioituneen urheilijan tunnustus ja Viron uudelleenitsenäistyneessä tasavallassa vuonna 1998 hänelle myönnettiin Valkoisen tähden V-luokan mitali. Hän on ollut Viron olympiakomitean ja Kalevin urheiluseuran kunniajäsen.
Jundiaí
Jundiaí [zundia´i], on kaupunki Brasilian kaakkoisosassa, São Paulon osavaltiossa.
Kaupunki sijaitsee 65 kilometriä São Paulosta pohjoiseen. Asukkaita siellä oli vuonna 2000 323 000 henkeä. Jundiaí on paikallisen maatalousalueen keskus. Siellä harjoitetaan teräs-, tekstiili-, keramiikka- ja huonekaluteollisuutta. Kaupungissa on myös lentoasema.
Omara Portuondo
pienoiskuva|Omara Portuondo Omara Portuondo Peláez (s. 29. lokakuuta 1930 Havanna, Kuuba) on maailmankuulu kuubalainen laulaja, jolla on sooloura sekä esiintymisiä varsin monissa kokoonpanoissa.
Omara Portuondo kertoo oppineensa ensimmäiset laulut perheeltään, johon laulu ja musiikki ovat kuuluneet olennaisena osana. Ensimmäinen julkinen esiintyminen hänellä oli vuonna 1945 Tropicana-klubilla Havannassa. Vuonna 1947 hän liittyi sisarensa Haydeen kanssa pianisti Frank Emilio Flynnin johtamaan Loquibambia Swing -nimiseen yhtyeeseen ja vuonna 1952 lähti käyntiin pianisti Aida Diestron johtaman neljän naisen vokalistiryhmä Quarteto las d'Aida, joka esiintyi viisitoista vuotta ja kiersi Yhdysvaltojakin. Kun Kuuban ja Yhdysvaltojen diplomaattisuhteet katkesivat 1967 ja monet kuubalaiset laulajat olivat poistuneet maasta, alkoi Omara Portuondon sooloura. Hän on käynyt useita kertoja Suomessakin 1970-luvulta lähtien. Vuonna 2011 hän esiintyi Helsingissä Buena Vista Social Clubin kanssa.
Omara Portuondo arvostaa klassista musiikkia, mutta erityisesti oman maansa perinteisen laulun melodioita ja rytmejä ja kertoo, että muusikoiden tehtävänä on luoda siihen soinnut.
Forrest Gregg
Alvis Forrest Gregg (18. lokakuuta 1933 – 12. huhtikuuta 2019 ) oli yhdysvaltalainen amerikkalaisen jalkapallon pelaaja ja valmentaja. Hän on kuulunut Pro Football Hall of Fameen vuodesta 1977.
Gregg syntyi Birthrightissa, Teksasissa, ja pelasi yliopistotasolla Southern Methodist Universityssa. National Football Leagueen päästyään hän tuli tunnetuksi Green Bay Packers -joukkueen jäsenenä, jona hän oli koko 1960-luvun.
Gregg pelasi vielä Dallas Cowboysille ennen vetäytymistään vuonna 1971. Hän toimi aina 1990-luvulle saakka useiden tunnettujen joukkueiden, mukaan lukien Green Bay Packersin (1984–1987) päävalmentajana.
Astianpesu
pienoiskuva|Tiskaaja. Astianpesu eli tiskaaminen tai tiskaus on kotityö, johon kuuluu astioiden pesu tai huuhtelu. Astioiden tiskaaminen käsin on vähentynyt huomattavasti astianpesukoneiden myötä.
Alessandro Plizzari
Alessandro Plizzari (s. 12. maaliskuuta 2000 Crema) on italialainen jalkapalloilija, pelipaikaltaan maalivahti. Hän edusti vuoteen 2022 saakka Milania mutta pelasi lainasopimuksilla muissa seuroissa. Hän on edustanut Italiaa useissa juniorimaajoukkueissa.
Plizzari on Milanin kasvatti. Hänet nostettiin edustusjoukkueen kolmosmaalivahdiksi heinäkuussa 2016. Vuotta myöhemmin heinäkuussa 2017 hän teki Milanin kanssa kolmivuotisen jatkosopimuksen ja siirtyi lainasopimuksella Ternanaan kaudeksi 2017–2018. Sittemmin hän pelasi lainalla Livornossa, Regginassa ja Leccessä kunnes siirtyi vuonna 2022 Pescaraan.
Global Clinic
Global Clinicit eli paperittomien klinikat ovat verkosto suomalaisia vapaaehtoisten järjestämiä terveysasemia, jotka tarjoavat hoitoa Suomessa ilman oleskelulupaa oleville eli paperittomille ihmisille sekä ilman sairausvakuutusta oleville. Palvelut on ensisijaisesti tarkoitettu niille, jotka eivät ole oikeutettuja Suomen julkiseen terveydenhoitoon. Asemat tarjoavat apua ilmaiseksi, nimettömästi ja luottamuksellisesti, eivätkä ilmoita asiakasta poliisille.
Toimipaikat
Paperittomien asemat toimivat Helsingissä (huhtikuusta 2011 lähtien), Joensuussa (toukok. 2014), Lahdessa (maalisk. 2017), Oulussa (kesästä 2012), Tampereella (tammik. 2016) ja Turussa (huhtik. 2013). Niiden sijainti ei ole julkista tietoa.
Palvelut
Klinikoilla työskentelee vapaaehtoisia lääkäreitä, sairaanhoitajia, kätilöitä, hammaslääkäreitä ja tulkkeja. Helsingin klinikka on ainoa, jossa on mahdollista saada psykologin apua, oikeudellista neuvontaa Paperittomat-hankkeen lakihenkilöltä sekä käydä HIV-tukikeskuksen HIV-pikatestauksessa. Psykologi tarjoaa apua esimerkiksi mielialaoireiden, stressin, univaikeuksien, ahdistuneisuuden tai ihmissuhteita koskevien huolien vuoksi.
Helsingissä, Espoossa, Turussa ja Vantaalla raskaana olevat paperittomat naiset ja kaikki alle 18-vuotiaat paperittomat ovat oikeutettuja laajoihin julkisen terveydenhuollon palveluihin, kuten neuvolapalveluihin. Paperittomien klinikka pyrkii järjestämään muualla asuville raskauden seurantaa.
Klinikalla ei juuri ole mahdollisuutta suorittaa tutkimuksia. Muun muassa laboratorioseurantaa tai röntgentutkimuksia vaativia sairauksia ei pystytä tutkimaan.
Kiireellinen hoito
Hoitomahdollisuudet klinikoilla ovat hyvin rajalliset ja potilaat ohjataan kiireellisissä tapauksissa julkiseen päivystykseen. Terveydenhuoltolain mukaan kaikki Suomessa oleskelevat ovat oikeutettuja kiireelliseen hoitoon. Sitä ei kuitenkaan korvata, kuten paperillisille ihmisille.
Potilasturvallisuus
Paperittomien terveyspalvelujen käyttö ei vaaranna potilaiden oleskelua Suomessa. Poliisi hyväksyy paperittomien klinikan toiminnan, eikä aseta sille esteitä. Poliisi on tarjonnut myös apuaan klinikan vapaaehtoisten kouluttamiseen sekä kertomaan tietoa, joka on tarpeen turvallisuussyistä.
Rahoitus
Klinikat toimivat lahjoitusvaroilla, jotka tulevat pääasiassa erilaisilta yhdistyksiltä. Suomalaiset lääkeyritykset eivät ole pyynnöstä huolimatta lähtenyt auttamaan klinikoita, mutta ainakin yksi apteekki on lahjoittanut perustarpeita.
Historia
Suomen perustuslaki (19§) takaa välttämättömän toimeentulon ja huolenpidon kaikille riippumatta kansalaisuudesta tai siitä, ovatko henkilöt maassa laillisesti vai eivät. Perustuslaki ei kuitenkaan toteudu alempiarvoisissa, konkreettisemmissa laeissa.
Ensimmäinen paperittomien klinikka perustettiin Helsinkiin huhtikuussa 2011.
Oulun klinikka aloitti kesällä 2012, jolloin palveluja tarjosi neljä lääkäriä, kaksi hoitajaa ja lakihenkilö. Lääkärit ottivat potilaita vastaan joka toinen viikko ja sairaanhoitajat antoivat neuvontaa kerran viikossa. Oulun seudulla arveltiin olevan paperittomia karkeasti arvioiden muutama kymmenen. Oulussa klinikalla oli näkyviä vastustajia, myös paikallispoliitikkoja. Jotkut levittivät julisteita, joissa on varoitettu klinikasta ja kerrottu sen osoite. Oulun diakonissalaitoksen diakoniajohtaja Hannu Rahikaisen mukaan uhkaavien julisteiden levittäjä oli natsijärjestö Suomen vastarintaliike. Hän arveli, että yhtenä syynä asiakkaiden vähyyteen saattoi olla pelko. Klinikalla ei käynyt asiakkaita, joten vastaanottopäivystys muutettiin lokakuussa 2012 puhelinpäivystykseksi. Maaliskuussa 2014 Oulun klinikalla oli käynyt vain yksi asiakas.
Toukokuussa 2013 Helsingissä kävi asiakkaita viikoittain 5–15. Suurin osa asiakkaista oli kerjuulla olevia Bulgarian ja Romanian romaneja. Pääkaupunkiseudulla asui keväällä 2013 kaiken kaikkiaan noin 400 kerjäävää ihmistä. Kaksi lääkäriä otti potilaita vastaan kerran viikossa tiistaisin. Muina aikoina lääkärit antoivat terveysneuvontaa päivystysnumerossa.
Syyskuussa 2016 Joensuussa toimi 20−30 vapaaehtoista. Apua oli kahden toimintavuoden aikana saanut 20 henkeä. Lahteen maaliskuussa 2017 perustetulla klinikalla kävi ensimmäisen parin viikon aikana kaksi potilasta.
Nykytilanne ja tulevaisuus
Vuoden 2023 alussa voimaan tuli laki, joka takaa paperittomille kaikkialla Suomessa välttämättömän hoidon. Alaikäisille taataan lain mukaan täysi hoito. Jo ennen lakimuutosta paperittomat olivat saaneet jo aikaisemmin välttämätöntä hoitoa esimerkiksi Helsingissä. Orpon hallitus on valmistellut lakiesitystä, joka poistaisi Marinin hallituksen aikana voimaantulleen velvoitteen tarjota välttämätöntä terveydenhuoltoa paperittomille.
Yhteistyökumppanit
Global Clinic -verkoston yhteistyökumppaneina ovat mm. Helsingin Diakonissalaitoksen päiväkeskus Hirundo, HIV-tukikeskus, International Evangelical Church, Lääkärin sosiaalinen vastuu ry, Pakolaisneuvonta ry, Pohjois-Karjalan sosiaaliturvayhdistys ry, Pro-tukipiste, Psykologien sosiaalinen vastuu ry, Oikeudet ilman rajoja ry, Oulun Diakonissalaitos, Tampereen seurakuntien diakonia- ja yhteiskuntavastuun yksikkö sekä Turun ja Kaarinan seurakuntayhtymän Diakoniakeskus.
Ratasin II hallitus
Ratasin II hallitus oli Jüri Ratasin johtama Viron hallitus, joka toimi 29. huhtikuuta 2019 – 12. tammikuuta 2021. Hallituksen muodostivat keskustavasemmistolainen keskustapuolue, oikeistopopulistinen Viron konservatiivinen kansanpuolue (EKRE) ja konservatiivinen Isänmaa.
Hallituksen kokoonpano
<references group="*" />
Ulkomaankauppa- ja IT-ministeri Marti Kuusikin väkivaltaskandaali
Viron konservatiivisen kansanpuolueen ulkomaankauppa- ja it-ministeri Marti Kuusikia syytettiin muutama päivä ennen hallituksen virkaanastumista väkivaltaisuudesta. Kuusikin väitettiin aiheuttaneen vaimonsa käden murtamisen. Kuusikin lähipiiristä on sanottu Kuusikia väkivaltaiseksi. Hallituksen virkaanastumispäivänä 29. huhtikuuta 2019 Viron presidentti Kersti Kaljulaid protestoi Kuusikin valitsemista vastaan poistumalla aitiostaan Kuusikin valan vannomisen ajaksi. Kaljulaid palasi aitioonsa, kun ulkoministeri Urmas Reinsalu saapui vannomaan valansa. Poliisi aloittaa rikostutkinnan Kuusikin toimista. Kuusik erosi ministerin tehtävästä melkein saman tien virkaanastumisensa jälkeen 30. huhtikuuta 2019. Kuusik kiistää väitteet. Uusi ulkomaankauppa- ja IT-ministeri Kert Kingo vannoi valansa 16. toukokuuta 2019.
Lamminjärvi (Hahmajärvi)
Lamminjärvi on Pirkanmaalla Sastamalan Mouhijärvellä Hahmajärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede
Järven pinta-ala on 5,4 hehtaaria ja sen pituus on 400 metriä ja leveys 200 metriä. Järveen laskee Tomulanjoki Hahmajärvestä sekä joukko pelto-ojia. Sen luusua sijaitsee järven itärannalla, josta saa alkunsa 7,8 kilometriä pitkä Hiusjoki ja Karijoki, joka laskee Mätikköön. Hiusjoki muuttuu Karijoeksi Hyynilän kylän kohdalla, kun siihen laskee oja Kortejärveltä. Aiemmin joet tunnettiin yhdellä nimellä Hyynilänjoki.
Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa.
Gündoğmuş
Gündoğmuş on piirikunta Turkin Antalyan maakunnassa. Vuoden 2019 väestönlaskennassa Gündoğmuşin väkiluku oli 7 737.
Miinuskirja
Miinuskirja on Suomessa käytössä oleva lääkeostosten merkitsemistä varten tarkoitettu vihkonen, jonka voi ostaa apteekista. Apteekki merkitsee kirjaan tiedot lääkeostoksista (lähinnä ostopäivän ja ostosten loppusumman) siten, että sairausvakuutuslain mukaan korvattavat (Kela-korvaus) ja käsikauppalääkkeet on eritelty. Erillistä apteekin kassakuittia ei tällöin anneta. Miinuskirjan tarkoituksena on helpottaa asiakkaan lääkekustannusten seurantaa, koska lääkeostot ovat yhdessä paikassa ja erillisten apteekkikuittien keräilyä ja säilytystä ei tarvita.
Lääkekorvaukset tulevat suorakorvauksena apteekeissa sähköisen järjestelmän kautta. Asiakas maksaa vain lääkekohtaisen omavastuuosuuden, ja apteekki hakee Kelalta sairausvakuutuslain mukaisen osuuden. Suorakorvattuna voi ostaa korkeintaan kolmen kuukauden lääkeannoksen.
Luettelo Iranin kaupungeista
thumb|330px|Iranin kartta. Kartalta löytyvät useimmat Iranin suurimmista kaupungeista. Tämä on luettelo Iranissa sijaitsevista kaupungeista. Artikkeli on kaksiosainen. Ensimmäinen osa esittää Iranin suurimmat kaupungit taulukkomuodossa asukaslukuineen ja provinsseineen. Artikkelin toisessa osassa on luetteloitu Iranin kaupunkeja aakkosjärjestyksessä.
Iranin suurimmat kaupungit
Iranissa oli maan tilastokeskuksen mukaan persialaisen kalenterin vuoden 1390 (2011) väestönlaskennan aikaan yhteensä 1 139 kaupunkia. Näistä vähintään miljoonan asukkaan suurkaupunkeja oli kahdeksan, 250 000–999 999 asukkaan kaupunkeja 21, 100 000–249 999 asukkaan kaupunkeja 57, 50 000–99 999 asukkaan kaupunkeja 81, 25 000–49 999 asukkaan kaupunkeja 103 ja 10 000–24 999 asukkaan kaupunkeja 221 kappaletta. Oheinen taulukko listaa Iranin suurimmat kaupungit vuoden 2011 väestönlaskennan mukaisessa suuruusjärjestyksessä. Kustakin kaupungista on esillä nimi, nimi persiaksi (farsiksi), provinssi, sekä väkiluku vuosien 1996, 2006 ja 2011 väestönlaskennoissa. Taulukkoon on kerätty aluksi Iranin yli 150 000 asukkaan kaupungit. Ne voi järjestää otsikkosarakkeen avulla esimerkiksi aakkosjärjestykseen.
Luettelo Irlannin kaupungeista
Tämä on luettelo Irlannissa sijaitsevista kaupungeista.
Portimo
Portimo tarkoittaa seuraavia:
Intian ja Japanin suhteet
thumb|300px| Intian ja Japanin väliset suhteet ovat perinteisesti olleet läheiset. Vuosisatojen ajan Intia ja Japani ovat tehneet yhteistyötä erityisesti buddhalaisuuden leviämisen seurauksena. Toisen maailmansodan aikana Japanin keisarillinen armeija auttoi Subhas Chandra Bosen johtamaa Intian kansallista armeijaa taistelussa Britannian joukkoja vastaan. Intia on suurin japanilaisen kehitysavun vastaanottaja.
Maiden väliset poliitiset suhteet ovat säilyneet läheisinä Intian itsenäistymisen jälkeen. Japanilaiset yritykset, kuten Sony, Toyota ja Honda ovat perustaneet tehtaita Intiaan ja Intian talouden kehittymisen myötä maasta on tullut merkittävä markkina-alue japanilaisille yrityksille. Japanilaiset yritykset olivat ensimmäisiä Intiaan sijoittaneita yrityksiä. Merkittävin Intiaan sijoittanut japanilainen yritys on autovalmistaja Suzuki, joka oli yksi osapuoli Intian suurimmassa autovalmistajassa Maruti Suzukissa.
Joulukuussa 2006 pääministeri Manmohan Singhin vierailu Japanissa huipentui yhteisen ystävyysjulistuksen allekirjoittamiseen. Japani on rahoittanut useita rakennusprojekteja Intiassa. Merkittävin projekti on ollut Delhin metro. Vuonna 2007 Japanin itsepuolustusvoimat osallistuivat Intian valtamerellä järjestettyyn sotaharjoitukseen, johon osallistui myös joukkoja Intiasta, Singaporesta ja Australiasta ja Yhdysvalloista.
La Guérinière
La Guérinière on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saaren keskiosassa Atlantin rannikolla.
Kunnan elikeinoja on matkailun lisäksi osterinviljely Bourgneufin lahdessa.
Octavio Paz
Octavio Paz (31. maaliskuuta 1914 – 19. huhtikuuta 1998) oli meksikolainen runoilija, kirjailija ja diplomaatti, jolle myönnettiin Nobelin kirjallisuuspalkinto 1990.
Tausta
Paz on lähtöisin poliittisesti, kulttuurisesti ja sotilaallisesti vaikutusvaltaisesta perheestä México Cityn läheltä. Hänen isänsä toimi juristina ja vallankumousjohtaja Emiliano Zapatan avustajana ja oli toteuttamassa Meksikon maareformia. Perhe joutui Zapatan kukistuttua lähtemään lyhyeksi aikaa Yhdysvaltoihin maanpakoon. Kun perhe pääsi palaamaan, jatkoi Octavio Paz oikeustieteen opiskelujaan ja liittyi vasemmistolaiseen opiskelijaliikkeeseen. Jo 17-vuotiaana 1931 hän oli perustamassa kirjallista kuukausilehteä.
Vuonna 1933 julkaisemastaan esikoisrunokokoelmasta nuori Paz sai kannustavaa palautetta runoilija Pablo Nerudalta. Vuonna 1937 Paz kävi Espanjan sisällissodan keskellä osoittamassa tukeaan tasavaltalaisille. Myöhemmin Paz loittoni aatteellisesti vasemmistosta, ja hänen suhteensa Nerudaan katkesivat. Pariisin-vuosinaan 1946–1951 Paz osallistui surrealistisen liikkeen toimintaan. Paz Vuonna 1962 Paz lähetettiin Intiaan Meksikon suurlähettilääksi, ja siellä hän kirjoitti valmiiksi useita teoksiaan.
Tuotanto
Pazin nuoruudenteoksia sävyttävät marxilaisuus, surrealismi, eksistentialismi, buddhalaisuus ja hindulaisuus. Hänen runonsa Aurinkokivi (Piedra del sol, 1957) on tunnettu surrealistisen runouden edustaja. Myöhemmät teokset kertovat usein kuvataiteesta, kuten Joan Mirón töistä. Kypsimmällä kaudellaan 1940- ja 1950-luvuilla Paz tuotti runoutta, joka perustui intiaanien symboliikkaan sekä sanojen ja merkitysten syvälliseen tutkiskeluun.
Runouden rytmiä Paz vertasi esseissään universaaliin yhtymiseen ja eroamiseen. Hän rinnasti runouden tunnetasolla uskontoon ja rakkauteen. Paz tunnusti myös runouden historiallisen painolastin, mutta tunsi itse vetoa lyriikan moderneihin virtauksiin.
Esseistinä Paz kirjoitti Meksikon politiikasta ja taloudesta, asteekkien taiteesta, antropologiasta ja seksuaalisuudesta. Hän kirjoitti myös tarpeesta arvioida uudelleen Meksikon historiallisten merkkihenkilöiden toimintaa ja merkitystä. Lyriikan tavoitteeksi Paz määritteli sanojen vapauttamisen pelkästä arkipäivän hyötykäytöstä takaisin “periaikaan” eli olennaiseen sisältöön.
Pazin tuotanto on muokannut Meksikon kuvaa maailmalla ja meksikolaisten kuvaa itsestään. Tähän on etenkin vaikuttanut kirjan kokoinen kulttuuriantropologinen essee El laberinto de la soledad meksikolaisten kulttuurista ja käyttäytymisestä.
Hopeasepät
Hopeasepät eli pintapyöriöt (Gyrinidae) on petokuoriaisheimo.
Suomessa on tavattu kymmenkunta heimoon kuuluvaa lajia.
Gyrininae
Enhydrini-tribus Gyrinini-tribus Heterogyrini-tribus Orectochilini-tribus
Ammunnan maailmanmestaruuskilpailut 2001
Ammunnan maailmanmestaruuskilpailut 2001 järjestettiin 28.4.-9.5.2001 Egyptin Kairossa. Kisojen menestynein maa oli 12 mitalia kerännyt Yhdysvallat (4 kultaa, 5 hopeaa ja 3 pronssia). Suomalaisista mitaleille ylsivät Marko Kemppainen (pronssia skeetissä), Ville Laitinen (poikien trap) sekä poikien joukkue kaksoistrapissa.
Täplämunkinhuppu
Täplämunkinhuppu eli aaroninsauva (Arum maculatum) on vehkakasveihin kuuluva myrkyllinen kasvi.
Kasvilla on nuolimaiset lehdet ja paksut kellertävänpunaiset marjapuikelot. Kukkavanan ympärillä on suuri suojuslehti, huppu. Sillä on ollut kansanlääketieteessä moninainen käyttö. Kasvin mehevästä juuresta saadaan tärkkelyspitoista jauhoa. Koko kasvi, varsinkin marjat, ovat myrkyllisiä. Kasvi sisältää koniinia.
Aaroninsauva kasvaa villinä Keski-Euroopassa Tanskasta etelään, mutta sitä tavataan Pohjoismaissa viljelyjäänteenä.
Kalle Havumäki
Kalle ”Koo” Havumäki (s. 6. kesäkuuta 1991 Helsinki) on suomalainen rap-artisti, mediapersoona ja radiotoimittaja. Hänellä todettiin puolitoistavuotiaana Williams-Beurenin oireyhtymä.
Toimittajanura
Havumäki toimii radiotoimittajana Radio Valossa. Hän on työssään haastatellut monia julkisuuden henkilöitä, muun muassa näyttelijä Minka Kuustosta ja Suomen tasavallan presidentti Sauli Niinistöä.
Havumäen idean pohjalta perustettiin vuonna 2014 hyväntekeväisyyshanke SalamaRock, jonka tarkoitus on kerätä varoja vammaisten ihmisten liikunta- ja kulttuuritoimintaan Etelä-Tansaniassa. Hyväntekeväisyyskonserttiin on osallistunut monia tunnettuja muusikoita, kuten Pepe Willberg, Kari Peitsamo, Samae Koskinen sekä Eduardo Martinez.
Vuoden 2015 helmikuussa Havumäki juonsi Ajankohtainen kakkonen -keskusteluohjelman teemaillan sekä syyskuussa MTV3:n esittämän Elämä lapselle -lähetyksen. Hän esiintyi myös vuonna 2011 Puoli seitsemän -ohjelmassa yhdessä äitinsä kanssa.
Musiikillinen ura
Havumäki on kertonut haaveilleensa muusikon urasta lapsuudesta asti. Varsinainen kiinnostus rap-musiikkiin alkoi 13-vuotiaana. Ennen sitä Havumäki harrasti pianonsoittoa muttei kuitenkaan kokenut sitä omakseen. Vasta erityismusiikkikoulun opettajan huomatessa Havumäen musiikilliset lahjat tämä innostui työstämään omaa musiikkia.
Vuonna 2004 Havumäki oli mukana perustamassa rap-yhtye Resispossea, jonka solistina hän toimi vuoteen 2010 saakka. Havumäki kuvaa yhtyeen tuotantoa ”ihmisoikeusbiiseiksi”. Yhtye on esiintynyt muun muassa Savoy-teatterilla ja Tavastia-klubilla, ja heidän musiikkiaan on käytetty elokuvassa Vähän kunnioitusta.
Havumäkeä haastateltiin Nelosella esitetyssä Buusteri-televisiosarjassa, kun ohjelma vieraili hänen silloisessa oppilaitoksessaan vuonna 2006. Esiintyminen ladattiin YouTube-videopalveluun, ja siitä ryhdyttiin tekemään useita pilaversioita. Tämän seurauksena Havumäki joutui kiusaamisen ja pilapuhelujen kohteeksi, mikä sai hänet vakaasti harkitsemaan muusikonuran lopettamista. Havumäki perheineen pyrki poistamaan videota netistä siinä kuitenkaan onnistumatta.
Esikuvikseen Havumäki on maininnut muun muassa Kosolan, Ruudolfin ja Solosen.
Sooloprojekti MC Koo
Vuonna 2013 Havumäki tutustui studiolla biisinkirjoitustyössä avustavaan Lossi T:hen, minkä myötä alkoi MC Koo -sooloprojektin työstäminen. Havumäki itse kuvailee, ettei ole MC Koon kanssa sama henkilö.
Kesäkuussa 2016 MC Koo julkaisi ensimmäisen singlensä Kuuma mimmi. Single nousi Spotifyn Suomen top 50 -listalla ensimmäiselle sijalle. Single äänestettiin YleX:n sadan parhaan suomalaisen rap-kappaleen listalle sijalle 30.
MC Koon oli tarkoitus esiintyä kesällä 2020 Ruisrockissa ja Ilosaarirockissa, mutta tapahtumat peruttiin koronaviruspandemian vuoksi. Vuonna 2022 hän esiintyi muun muassa Ruisrockissa ja Ilosaarirockissa.
Olga Szabó-Orbán
thumb|right|240px|Szabó-Orbán vasemmalla Olga Szabó-Orbán (9. lokakuuta 1938 Cluj-Napoca – 5. tammikuuta 2022 ) oli romanialainen miekkailija ja olympiamitalisti. Hänen aselajinsa oli floretti. Hän saavutti yksilökilpailussa Melbournessa 1956 hopeaa. Meksikossa 1968 ja Münchenissä 1972 hän saavutti olympiapronssia joukkuekilpailussa. Orbán kilpaili myös Roomassa 1960 ja Tokiossa 1964 sijoittuen kummallakin kerralla viidenneksi yksilökilpailussa.
Kuvittele itsellesi mies
Kuvittele itsellesi mies on Riitta Jalosen 2005 julkaistu romaani. Se käsittelee kolmiodraamaa miehen rakastajattaren ja petetyn vaimon näkökulmasta. Jalonen sai teoksestaan Runeberg-palkinnon vuonna 2006. Teos on julkaistu myös Laura Jurkan lukemana äänikirjana.
Mirjami palaa matkoilta kotiinsa ja kuulee naapureilta, että hänen poissa ollessaan hänen miehensä Kalevi on asunut talossa vieraan naisen kanssa. Nainen paljastuu taidemaalari Inari Ojutiksi, jonka Mirjami on ennenkin tavannut. Kalevi myöntää aviorikoksen, mutta on koko kirjan ajan hyvin välttelevä asian suhteen. Hahmona Kalevi jää muutenkin varjoon, ja tarinan päähenkilöiksi ja kertojiksi muodostuvat Mirjami ja Inari, joiden välille muodostuu erikoinen suhde.
Gunga Din
Gunga Din on George Stevensin ohjaama yhdysvaltalainen seikkailuelokuva vuodelta 1939. Väljästi Rudyard Kiplingin runoon ja Soldiers Three -kokoelman novelleihin perustuvan, 1880-luvun brittiläiseen Intiaan sijoittuvan tarinan käsikirjoittivat Joel Sayre, Fred Guiol, Ben Hecht ja Charles MacArthur. Elokuvan nimiosaa, kantaja Gunga Diniä esittää Sam Jaffe ja muissa pääosissa näyttelevät Cary Grant, Victor McLaglen ja Douglas Fairbanks Jr.
Juoni
Väkivaltaisen tugeenikultin uhan alla brittiläinen sotilaskolmikko Cutter (Grant), MacChesney (McLaglen) ja Ballantine (Fairbanks) lähtevät viimeiselle yhteiselle retkelleen, apunaan sotilaaksi haluava paikallinen vedenkantaja Gunga Din (Jaffe).
Elokuvan juonessa on nähty samoja piirteitä kuin samojen käsikirjoittajien (Ben Hecht ja Charles MacArthur) vuoden 1931 elokuvassa Etusivu uusiksi ja sen uusintaversiossa Meidän vastaeronneiden kesken (1940).
Vastaanotto ja jälkimaine
Elokuvasta tuli suosittu, mutta se jäi korkeiden tuotantokustannustensa vuoksi silti jonkin verran tappiolliseksi. Se sai ensi-iltakriitikoilta myös suopeita arvioita, joskin sitä syytettiin muiden aiempien seikkailuelokuvien matkimisesta. Bertolt Brecht kiinnitti esseessään huomiota tarinan rasistisuuteen.
Video-oppaassa vuodelta 1994 Olavi Similä antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen”. Hänestä Gunga Din on ”vastustamattoman riehakas ja poikamainen”, mutta toisaalta ”häpeilemättömän rasistinen ja militarismia pursuava” oman aikansa ylittämätön klassikko.
Gunga Din valittiin vuonna 1999 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja Gunga Din sijoittui sijalle 74.
Viittaukset populaarikulttuurissa
John Sturgesin ohjaama 3 kersanttia (1961) on Pohjois-Amerikan ”villiin länteen” sijoittuva muunnelma Gunga Din -tarinasta. Elokuvaan viitataan useissa muissakin englanninkielisissä elokuvissa, kuten Pahuksenmoiset pirskeet (1968) ja Indiana Jones ja tuomion temppeli (1984).
M/S Pyhäselkä
M/S Pyhäselkä on Saimaan vesistössä liikennöivä sisävesilaiva. Laiva tunnettiin aiemmin nimellä M/S Kuopio ja sittemmin M/S Juovesi. Laiva on muutettu Pikisaari 6-rahtialuksesta vuonna 1980. Aikoinaan se tunnettiin myös S/S Arvo-nimellä. Laivaan on tehty huomattavia korjauksia ja muutoksia vuonna 2005. Laivan siirtämistä Oulujärvelle risteilykäyttöön selvitettiin keväällä 2006, mutta hankkeesta on sittemmin luovuttu. Laivan katolla ollut maisemasauna on purettu syksyllä 2008.
Tekniset tiedot
Alus ei ole Museoviraston perinnelaivarekisterissä
Clinton
Clinton on sekä yleinen sukunimi että monen paikan nimi.
Vasili Perovski
thumb|175px|[[Karl Brjullovin vuonna 1837 maalaama Vasili Perovskin muotokuva.]] Vasili Aleksejevitš Perovski (, 20. helmikuuta (J: 9. helmikuuta) 1795 Potšep – 20. joulukuuta (J: 8. joulukuuta) 1857 Alupka) oli venäläinen kenraaliadjutantti ja ratsuväen kenraali.
Vasili Perovski oli venäläisen valtiomiehen Aleksei Razumovskin avioton lapsi. Valmistuttuaan Moskovan yliopistosta vuonna 1811 hän pääsi aliupseerina Venäjän keisarin seurueen palvelukseen. Borodinon taistelun jälkeen Perovski jäi ranskalaisten vangiksi. Turkin sodassa vuonna 1828 hän haavoittui vakavasti ja joutui jättämään asepalveluksen. Vuonna 1833 Perovski nimitettiin Orenburgin läänin sotilaskuvernööriksi. Vuonna 1839 hän teki epäonnistuneen sotaretken Hivan kaanikuntaa vastaan. Vuonna 1842 Perovski luopui tehtävistään, mutta palasi uudestaan Orenburgin sotilaskuvernöörin virkaan vuosiksi 1851–1857. Vuonna 1853 venäläiset valtasivat hänen johdollaan Ak-Metšetin linnoituksen, joka sai nimen Fort-Perovski (myöhemmin Perovsk, nykyään Qızılorda). Vuonna 1855 Perovski sai kreivin arvon.
Luettelo Mynämäen julkisista taideteoksista ja muistomerkeistä
Luettelo Mynämäen julkisista taideteoksista ja muistomerkeistä sisältää Mynämäen kunnassa olevat pysyvät patsaat, muistomerkit ja muistolaatat. Mynämäen kuntaan on liitetty Karjalan ja Mietoisten kunnat.
Ecaterina Stahl-Iencic
right|240px Ecaterina Stahl-Iencic (31. heinäkuuta 1946 – 26. marraskuuta 2009) oli romanialainen miekkailija ja olympiamitalisti. Hänen aselajinsa oli floretti. Stahl-Iencic kilpaili viisissä olympialaisissa vuosien 1964–1980 välissä. Hän saavutti Meksikossa 1968 ja Münchenissä 1972 pronssia joukkuekilpailussa. Yksilökilpailussa hän sijoittui parhaimmillaan neljänneksi Moskovassa 1980.
Arçais
Arçais on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 15,1 neliökilometriä ja siellä on arviolta 614 asukasta (vuonna 2016).
Arçais’n kylä sijaitsee Niortin kaupungista länteen keskellä Marais poitevinin itäistä Marais mouillé -suoaluetta, ja sitä ympäröivät monet kanavat ja vesireitit. Aluetta markkinoidaan matkailijoille nimellä ”Vihreä Venetsia”, ja sen kanavat ja kanavien varret ovat suosittuja soutu- ja polkupyöräretkien kohteita.
Arçais kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d’agglomération du Niortais (CAN).
Evita (albumi)
Evita on yhdysvaltalaisen poplaulaja Madonnan kolmas soundtrack sekä järjestyksessään 12. äänite. Se julkaistiin vuonna 1996.
Albumi oli kansainvälinen menestys, saavuttaen Yhdysvaltain albumilistan sijan 2 ja Ison-Britannian albumilistan sijan 1. Albumilta julkaistiin kolme singleä, joista kaikista muodostui menestyneitä hittejä: Oscar-palkinnon ja Golden Globen parhaasta alkuperäislaulusta voittanut You Must Love Me, Don't Cry For Me Argentina ja Another Suitcase In Another Hall. Huomionarvoista on se, että kaikki kappaleet eivät ole Madonnan laulamia.
Kappaleluettelo
Levy 1
Mäenpää (Punkalaidun)
Mäenpää on kylä Punkalaitumen keskiosassa Pirkanmaalla. Mäenpään kylä muodostaa yhdessä Sarkkilan kylän kanssa Punkalaitumen keskustaajaman.
Kylän keskipisteenä on korkea soramäki, jonka laella sijaitsee näyttävä työväentalo. Kylän keskus sijaitsee mäen kaakkois- ja länsipuolella, Huittisiin ja Vammalaan menevien teiden risteyksen läheisyydessä. Kylän halki kulkee Saunaoja, joka laskee etelässä Punkalaitumenjokeen. Mäenpään "kylänraitti" on ainoa osa Punkalaitumen keskustan läpi kulkevasta tiestä, joka on säästynyt 1970-luvulla suoritetulta remontilta, joka hävitti vanhan Punkalaitumen "kylänraitin".
Nähtävyydet
Vuonna 1908 rakennettu Mäenpään työväentalo hallitsee mäeltään kylää ja läheistä jokilaaksoa. Aikansa tyylin mukaan siinä on myös torni. Talo oli aikoinaan kylän työväen kulttuurin keskus. Siellä pidettiin iltamia, tansseja ja näytettiin elokuvia. Nykyään talossa järjestetään diskoja ja satunnaisesti muita tapahtumia. Sitä myös vuokrataan juhlakäyttöön.
Sonoran aavikko
thumb|Sonoran ja [[Mojaven aavikko|Mojaven aavikon sijainti]] thumb|[[Okotillot|Okotilloja ja pilarikaktuksia Baja Californian aavikolla]] thumb|Sonoran aavikkoa Meksikossa
Sonoran aavikko on kaktuksia kasvava aavikko Yhdysvaltain ja Meksikon rajalla, Arizonan ja kaakkoisen Kalifornian sekä Meksikon Sonoran osavaltioissa. Aavikko ulottuu Kalifornianlahdelta pohjoiseen. Kasvillisuutta on enemmän kuin monilla muilla aavikoilla, ja siksi Sonoran aavikko luetaan puoliaavikoihin. Sonoran autiomaa on yksi Yhdysvaltain laajimmista ja kuumimmista. Sonoran aavikon pinta-ala on 311 000 km². Se jakautuu Coloradon ja Yuman autiomaihin.
Ilmasto
Aavikon ilmasto vaihtelee alueittain sen suuren koon takia. Idässä Sonoran aavikko rajoittuu Arizonan ja Sierra Madren vuoristometsiin ja etelässä Sinaloan trooppisiin ja subtrooppisiin metsiin. Pohjoisessa Sonoran aavikko vaihtuu Mojaven, Great Basinin ja Coloradon ylänkötasangon viileämpiin aavikoihin. Sonoran aavikon pohjoisosissa sijaitseva Kuolemanlaakso on Yhdysvaltojen kuumin paikka, ja siellä voi kesäisin olla päivällä yli 50 astetta lämmintä, toisaalta kylmänä talviyönä lämpötilat vajoavat joskus pakkasen puolelle.
Kasvit ja eläimet
Sonoran autiomaa tunnetaan pitkästä saguarokaktuksesta (Carnegiea gigantea). Lintualueena aavikko on poikkeuksellinen: kaikista Yhdysvalloissa tavattavista maalintulajeista 41 prosenttia voidaan nähdä aavikolla johonkin vuodenaikaan.
Kansallispuistoja Sonoran aavikolla
32.26°N, -112.92611°W
Persialaisia kirjeitä
Persialaisia kirjeitä (Persialaiskirjeitä) on Montesquieun tunnetuimpia teoksia. Se on julkaistu vuonna 1721. Kirjassa kuvataan kahden persialaisruhtinaan kuvitteellista kiertomatkaa Euroopassa, jossa he kummastelevat eurooppalaisen yhteiskunnan outouksia. Teoksen pilkka kohdistuu erityisesti paaviin ja yksinvaltaan.
Kirjailija suojeli itseään julkaisemalla ensimmäisen painoksen nimettömänä ja väittämällä, että kirjan tekstit ovat persialaisten toisilleen lähettämiä kirjeitä: “He näyttivät minulle kirjeensä ja minä jäljensin ne.” Tarinan mukaan kirjoittajat, persialaiset ylimykset Usbek ja Rica halusivat tutustua Ludvig XIV:n ajan Ranskaan ja kuvasivat maata kotimaahansa lähetetyissä kirjeissä. Vastauskirjeissä kuvattiin puolestaan haaremielämää Persiassa. Persialaisten valitseminen kirjeiden “kirjoittajiksi” johtuu useasta seikasta. Esimerkiksi Antoine Galland oli vuonna 1708 ranskantanut Tuhannen ja yhden yön tarinat ja Persian olot olivat nousseet vuonna 1715 esille erään kopeasti käyttäytyneen Persian lähettilään aiheuttaman kohun takia. Kirjemuotoisen teoksen idean Montesquieu saattoi saada Charles Rivière Dufresnyn vuonna 1707 julkaisemasta humoristisesta teoksesta, jossa kuvattiin thaimaalaisen henkilön vierailua Ranskassa.
Teoksesta tuli hyvin suosittu. Kirjakauppiaat pyysivät, että kirjailija tekisi sille jatko-osia. Niitä ei tullut, mutta muut kirjailijat tekivät vastaavanlaisia kirjeromaaneja toisista kaukomaista.
Yksi laajasti käsitelty kirjeiden aihe oli väestökysymys. Pohdittiin, miksi väkiluku joissakin maissa pienenee. Syiksi mainitaan esimerkiksi itämaiden veltostuttava moniavioisuus, länsimaiden ehdoton yksiavioisuus, itämaiden eunukkilaitos ja länsimaiden munkkilaitos, jotka ankarasti tuomitaan. Laajasti käsitellään myös Ranskassa vallinnutta itsevaltiutta. Sen vastapainoksi kirjeet esittävät tasavallan, jonka perusvoimia ovat hyve ja itsevaltiuden pelkääminen. Myöhemmässä pääteoksessaan Lakien hengessä Montesquieu esitti täsmällisen vallanjako-opin (1748), joka kirjeissä on jo hahmoteltuna.
Gustaf Viktor Eklund
Gustaf Viktor Eklund (6. kesäkuuta 1841 Sipoo – 12. tammikuuta 1911 Helsinki)  oli suomalainen juristi, maanviljelijä ja moninkertainen valtiopäivämies.